Giografia del Benin

El Benin el xe na naxion africana che la se presenta come na strisia de tera. El Benin el se cata tra l’equatore e el Tropico del Cancro. La latitudine del Benin la va da 6° 30'N a i 12° 30'N e la longitudine dal 1° E al 3° 40'E. El Benin el confina co Togo a ovest, Burkina Faso e Nizer a nord, Nizeria a est. A sud ghe el Golfo di Guinea. El Benin si estende dal Fiume Nizer in tel nord a l'Oceano Atlantico in tel sud par na distanza de 700 km. El punto pi largo el xe de 325 km. 

 Aree 
El paese el pol esare diviso in quatro aree ziogràfeghe che le va da sud a nord: 
 La pianura costiera, che inte el punto pi alto la misura solo che 10 metri sul livel del mar. La xe na rejone paludosa co lagune che le comunica co l’oceano.
 I altipiani del sud co n’altitudine tra i 20 e i 200 metri. En te le vali se cata i fiumi Couffo, Zou, Oueme.
 La pianura co coline rociose - masimo 400 metri de alteza – che la va da Nikki a Save.
 Le montagne Atacora a la frontiera co el Togo. El Monte Sokbaro, punto pi alto, el riva a 658 metri sul livel del mar.

 Clima 

Il clima el xe caldo e umido. La piova mèdia so la costa la xe de 360 milimetri l’ano. Se ga do stagioni de la piova e do stagioni sute. Da aprile a lulio ghe na stagion corta de piova, la seconda la va da setenbre a novenbre.
So la costa la tenperatura masima la riva a 31 gradi, ma co n’umidità alta. Pi se sale al nord, e pi sale anca la tenperatura, ma se sbasa l’umidità. Da dicenbre a marzo, el vento seco dal Sahel , l’harmatan, el sofia pulito.

 Dati generali 

Area: 
totale: 112 620 km² 
tera: 110 620 km² 
acque: 2 000 km² 

Confini terestri: 
totale: 1 989 km 
frontiera: Burkina Faso 306 km, Nizer 266 km, Nizeria 773 km, Togo 644 km

Linea de costa: 121 km

Elevazioni estreme: 
punto pi baso: la costa 
punto pi alto: Monte Sokbaro 658 m

Risorse naturali: petrolio al largo de la costa, calcare, marmo, legno

Uso del suolo: 
seminativi: 15% 
colture permanenti: 1% 
altro: 84% (1998 stime)

Tere irigate: 120 km² (1998 stime)

Benin
Categoria:Benin